**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir nodrošināt izglītības procesa nepārtrauktību profesionālajā izglītībā un pieaugušo neformālajā izglītībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, pamatojoties uz Izglītības un zinātnes ministrijas iniciatīvu saskaņā arEpidemioloģiskās drošības likuma3. panta otro daļu, 14. panta pirmās daļas 5. punktu,19. panta pirmo un 2.1 daļu, 19.1 pantu,30. panta trešo daļu, 31. panta piekto daļu,39. panta pirmo un otro daļu,Covid-19 infekcijas izplatības pārvaldības likuma4. panta 1., 2., 3., 4., 5., 6., 7., 8., 9., 10.,11., 12., 13., 14., 15., 16., 17., 18. un 21. punktu,6.1 panta otro daļu, 6.3 panta otro daļu, 6.4 panta otro daļu, 6.7 panta pirmo, otro un trešo daļu, 6.9 panta otro daļu un 10.4 panta trešo daļu unFarmācijas likuma 5. panta 3. un 12. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Spēkā esošais 14.6. 5. apakšpunkta formulējums pieļauj tikai profesionālās ievirzes izglītības programmu īstenošanu, nepamatoti ierobežojot cita veida profesionālās izglītības programmu īstenošanu, nepieciešams aktualizēt tā redakciju, norādot profesionālā izglītība. Tāpat arī nepieciešams papildināt ar nosacījumu par darbu ar jaunatni. Papildus minētajam tiek iekļauts nosacījums par testēšanu, ja mācībās piedalās vairāk par piecām personām, ievērojot to, ka atbilstoši 14.6. punkta nosacījumiem mācības var tikt īstenotas lielākās grupās arī tajās izglītības programmās, kur atļautais izglītojamo skaits bija ne vairāk kā piecas personas un šajā gadījumā regulāra testēšana nebija kā nosacījums. Savukārt, īstenojot mācības grupās lielākās grupās, riski pieaug, tāpēc nepieciešams paredzēt testēšanu.Paredzēts, ka Covid -19 var neveikt personām ar sadarbspējīgu vakcinācijas vai pārslimošanas sertifikāts. 2. Neraugoties uz to, ka ir vērojama epidemioloģiskās situācijas uzlabošanās un klātienē jau atļauti vairāki izglītojoši un interešu pasākumi, tai skaitā amatierkolektīvu nodarbības, pašreiz spēkā esošais regulējums neparedz, ka neformālās izglītības programmas, kas nav konkrēti uzskaitītas noteikumi 32.7 11. punktā, var tikt īstenotas klātienē ārtelpās. Pamatā tās ir izglītības programmas, kas saistītas ar personu profesionālo pilnveidi, kuras īsteno ne vien izglītības iestādes, bet arī citas fiziskās un juridiskās personas, un par kuru apguvi netiek izsniegti valsts atzīti izglītības ieguvi apliecinoši dokumenti, kā arī programmas līdz 160 stundām, kas saistītas ar personu dažādu prasmju attīstību darbam un vaļaspriekam, piem., svešvalodas, digitālās prasmes, rokdarbi u.c.. Līdz ar to būtu nepieciešams minētās neformālās izglītības programmas pieaugušajiem atļaut īstenot vismaz ārtelpās, kas ir pietiekami droši no epidemioloģisko prasību ievērošanas viedokļa. Minētā norma būtu piemērojama arī, ja 14 dienu kumulatīvais Covid-19 gadījumu skaits uz 100 000 iedzīvotāju nepārsniegu 120.3. Profesionālajā izglītībā, kā arī mācībās kvalifikācijas uzturēšanai izglītības programmas (it īpaši modulārās izglītības programmas) bieži veidotas savstarpēji, sasaistot gan teoriju, gan praktisko daļu. Tādējādi būtu nepieciešams atļaut izglītības programmas apguvi (tajā skaitā apmācību pirmās palīdzības sniegšanā) klātienē pilnā apmērā, ja to atļauj epidemioloģiskā situācija valstī, vienlaikus neliedzot iespēju arī turpmāk izvēlēties teorētiskās daļas apguvi veikt attālināti. Šādas iespējas nodrošināšana ļaus īstenot holistisku mācību procesu (kā pirms Covid-19 pandēmijas), kad teorētiskais materiāls pie katras tēmas tiks sasaistīts kopā ar praktiskām mācībām. Līdz šim noteikto epidemioloģisko ierobežojumu dēļ šis process bija atrauts viens no otra, jo ilgstoši nebija atļautas klātienes praktiskās mācības un izglītojamie apguva tikai teorētisko daļu attālināti, savukārt praktisko daļu – vairākus mēnešus vēlāk, kad tika atļauts atsākt praktiskās mācības klātienē. Klātienes apmācības būtu pieejamākas arī tām personām, kurām ir zemas datortehnikas lietošanas prasmes, interneta pārklājuma vai datortehnikas pieejamības problēmas.4.Ievērojot to, ka personu, kas ir ieguvušas aizsardzību pret Covid-19, vidū infekcijas izplatības riski ir ļoti zemi, tādēļ šīs personas var savstarpēji sastapties līdzīgi, kā tas bija pirmspandēmijas periodā, Noteikumu 38.27 7. apakšpunkts precizēts, lai skaidri tiku noteikts, ka vakcinētas un pārslimojušas personas var piedalīties visās izglītības programmās klātienē, tai skaitā gan praktiskās daļas, gan teorētiskās daļas apguvi. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Veselības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz izglītības iestādēm, kas īsteno profesionālās izglītības programmas, kā arī citām fiziskajām un juridiskajām personām, kas sniedz izglītības pakalpojumus .  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību, administratīvais slogs būs iestādēm, kas īsteno izglītības programmas un sniedz izglītības pakalpojumus.  |
| 3. | Administratīvo izmaksu monetārs novērtējums | Administratīvās izmaksas monetāro izvērtējamu nav iespējams veikts, jo tas ir katras izglītības iestādes vai citas personas kompetencē, kas risinās jautājumu par izglītības ieguves procesa nodrošināšanas iespējām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums rada labvēlīgākus apstākļus mācību procesa nodrošināšanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, izglītības iestādes un citas personas, kas sniedz izglītības pakalpojumus. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Projekta izpilde neietekmē projekta izstrādē iesaistītās institūcijas funkcijas un uzdevumus.  |
| 3. | Cita informācija | Nav. |

Izglītības un zinātnes ministre A.Muižniece

Vīza:

Valsts sekretārs J. Volberts

Terinka, 67047975

Inese.Terinka@izm.gov.lv